CELEX: 32014R1294
Language: et
Date: 2014-12-04 00:00:00
Title: Komisjoni rakendusmäärus (EL) nr 1294/2014, 4. detsember 2014 , millega muudetakse määrust (EÜ) nr 1238/95 Ühenduse Sordiametile tasutavate taotluse esitamise ja registreerimiskatsetega seotud lõivude suuruse osas

5.12.2014   
            
            
               ET
            
            
               Euroopa Liidu Teataja
            
            
               L 349/30
            
         KOMISJONI RAKENDUSMÄÄRUS (EL) nr 1294/2014,
   4. detsember 2014,
   millega muudetakse määrust (EÜ) nr 1238/95 Ühenduse Sordiametile tasutavate taotluse esitamise ja registreerimiskatsetega seotud lõivude suuruse osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. juuli 1994. aasta määrust (EÜ) nr 2100/94 ühenduse sordikaitse kohta, (1) eriti selle artiklit 113,
   olles konsulteerinud Ühenduse Sordiameti haldusnõukoguga
   ning arvestades järgmist:
   
               (1)
            
            
               Komisjoni määruse (EÜ) nr 1238/95 (2) artiklis 7 on sätted sordikaitse taotluse menetlemise eest Ühenduse Sordiametile (edaspidi „amet”) tasutavate lõivude suuruse kohta.
            
         
               (2)
            
            
               Ameti kogemuste põhjal, mis on seotud kehtetute ühenduse sordikaitse taotluste menetlemise kuludega, on asjakohane vähendada ametile makstavat taotluse esitamise lõivu.
            
         
               (3)
            
            
               Määruse (EÜ) nr 1238/95 artikli 8 lõikes 1 ning kõnealuse määruse I lisas on kehtestatud ametile makstavad ühenduse sordikaitse taotluses käsitletud sordi registreerimiskatse läbiviimise lõivud (edaspidi „registreerimiskatse lõiv”).
            
         
               (4)
            
            
               Kogemused on näidanud, et registreerimiskatsete kulud nende sortide puhul, mille materjali tootmiseks tuleb teatavatest osadest moodustuvat materjali korduvalt kasutada, võivad olla väga erinevad. Registreerimiskatse lõiv peaks katma sordi ja selle teatavate osade registreerimiskatsete kulud. Seepärast ei tohiks selliste juhtumite puhul kehtestada registreerimiskatse lõivu piirmäära.
            
         
               (5)
            
            
               Registreerimiskatsetega seotud kogemused näitavad veel seda, et ameti nõutud registreerimiskatsete lõivude kogusumma ei kata kõiki teenustasusid, mida amet maksab kontrolliasutusele. Ameti nõutavad lõivud peaksid siiski põhimõtteliselt katma ameti makstavad tasud. Seepärast tuleks määruse (EÜ) nr 1238/95 I lisas sätestatud lõive suurendada. Samal ajal tuleks kõnealuses I lisas sätestatud hinnarühmi lihtsustada.
            
         
               (6)
            
            
               Määrust (EÜ) nr 1238/95 tuleks seetõttu vastavalt muuta.
            
         
               (7)
            
            
               Käesoleva määrusega ettenähtud meetmed on kooskõlas alalise sordikaitsekomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1238/95 muudetakse järgmiselt.
   
               1)
            
            
               Artikli 7 lõige 7 asendatakse järgmisega:
               „7.   Kui taotluse esitamise lõiv on laekunud, kuid taotlus ei ole põhimääruse artikli 50 kohaselt kehtiv, jätab amet taotluse esitamise lõivust 200 eurot endale ning tagastab ülejäänu koos taotlejale saadetava teatega taotluse puuduste kohta.”
            
         
               2)
            
            
               Artikli 8 lõige 1 asendatakse järgmisega:
               „1.   Ühenduse sordikaitse taotluses käsitletud sordi registreerimiskatse läbiviimise lõivud, edaspidi „registreerimiskatse lõiv”, makstakse vastavalt I lisale iga alustatud vegetatsiooniperioodi eest. Sortide puhul, mille materjali tootmiseks tuleb teatavatest osadest moodustuvat materjali korduvalt kasutada, makstakse I lisas sätestatud registreerimiskatse lõivu sellise sordi ja kõigi selliste osade puhul, mille kohta puudub ametlik sordikirjeldus ja mida tuleb uurida.”
            
         
               3)
            
            
               I lisa muudetakse vastavalt käesoleva määruse lisale.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. detsember 2014
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 227, 1.9.1994, lk 1.
   
      (2)  Komisjoni määrus (EÜ) nr 1238/95, 31. mai 1995, millega kehtestatakse nõukogu määruse (EÜ) nr 2100/94 rakenduseeskirjad seoses ühenduse sordiametile tasutavate lõivudega (EÜT L 121, 1.6.1995, lk 31).
   
      LISA
      Määruse (EÜ) nr 1238/95 I lisa asendatakse järgmise lisaga:
      
         
            „I LISA
            Artiklis 8 viidatud registreerimiskatsete lõivud
            Sordi registreerimiskatse eest artikli 8 kohaselt tasutav lõiv määratakse järgmise tabeli alusel.
            
                        (eurodes)
                     
                  
                         
                     
                     
                        Hinnarühm
                     
                     
                        Tasu
                     
                  
                        
                           Põllumajandusrühm
                        
                     
                  
                        1
                     
                     
                        Kartul
                     
                     
                        1 960
                     
                  
                        2
                     
                     
                        Raps
                     
                     
                        1 860
                     
                  
                        3
                     
                     
                        Kõrrelised heintaimed
                     
                     
                        2 210
                     
                  
                        4
                     
                     
                        Muud põllumajanduskultuurid
                     
                     
                        1 430
                     
                  
                        
                           Puuviljarühm
                        
                     
                  
                        5
                     
                     
                        Õunad
                     
                     
                        3 210
                     
                  
                        6
                     
                     
                        Maasikad
                     
                     
                        2 740
                     
                  
                        7
                     
                     
                        Muud puuviljad
                     
                     
                        2 550
                     
                  
                        
                           Dekoratiivrühm
                        
                     
                  
                        8
                     
                     
                        Elava võrdluskoguga dekoratiivtaimede liigid, kasvuhoonekatse
                     
                     
                        2 140
                     
                  
                        9
                     
                     
                        Elava võrdluskoguga dekoratiivtaimede liigid, välikatse
                     
                     
                        1 960
                     
                  
                        10
                     
                     
                        Elava võrdluskoguta dekoratiivtaimede liigid, kasvuhoonekatse
                     
                     
                        1 770
                     
                  
                        11
                     
                     
                        Elava võrdluskoguta dekoratiivtaimede liigid, välikatse
                     
                     
                        1 570
                     
                  
                        12
                     
                     
                        Dekoratiivtaimed, erilised fütosanitaartingimused
                     
                     
                        3 040
                     
                  
                        
                           Köögiviljarühm
                        
                     
                  
                        13
                     
                     
                        Köögiviljad, kasvuhoonekatse
                     
                     
                        2 150
                     
                  
                        14
                     
                     
                        Köögiviljad, välikatse
                     
                     
                        1 960”